यह ताजा गिरावट ऐसे समय आई है जब ओपेक और गैर-ओपेक सदस्यों के प्रतिनिधि अबू धाबी में रविवार को बैठक की तैयारी कर रहे हैं। इस बैठक में कीमतों में गिरावट के बीच अपना राजस्व सुरक्षित रखने के लिए उत्पादन में संभावित कटौती पर चर्चा की जाएगी। पिछले महीने चार महीने की ऊंचाई पर पहुंचने के बाद से कच्चे तेल की कीमतों में उत्पादन वृद्घि, चीन में आर्थिक वृद्घि की चिंताओं आदि की वजह से गिरावट आई है। अमेरिकी ऊर्जा विभाग द्वारा कच्चे तेल के बढ़ते भंडार का खुलासा किए जाने के बाद कीमतों को लेकर धारणा प्रभावित हुई है जिससे प्रमुख तेल उपभोक्ता अमेरिका में कमजोर मांग का संकेत मिलता है। अबू धाबी की बैठक का मकसद तेल उत्पादक देशों का राजस्व सुरक्षित बनाने के मकसद से बाजार में आई कमजोरी को दूर करना है।